Fjoerrêchtangare

De fjoerrêchtangare (Ramphocelus flammigerus) is in sjongfûgel út de famylje tangarefûgels (Thraupidae). It is ien fan 'e njoggen soarten yn it skaai holsnaffeltangaren (Ramphocelus).

 Beskriuwing 
De fûgel wurdt likernôch 19 sm lang. Der is in opfallend seksuëel dimorfisme. De mantsjes fan 'e nominaatfoarm ha in fluwielswart fearrekleed mei in fjoerread gebiet op 'e rêch. Wyfkes ha brune boppedielen mei donkere plakken en binne fan ûnder giel mei hjir en dêr oranje. By de mantsjes fan 'e ûndersoarte Ramphocelus flammigerus icteronotus is it fjoerreade gebiet op 'e rêch felgiel. By de wyfkes dêrfan binne de giele dielen ûnder ljochter. 

 Fersprieding 
De fûgel wurdt ornaris yn twa ûndersoarten ferdield:

 Ramphocelus flammigerus flammigerus
 Ramphocelus flammigerus icteronotus

De ûndersoarte mei de grutste fersprieding, de R. icteronotus, libbet yn 'e Tumbes-Chocó-Magdalena yn Panama, Kolombia, Ekwador en Perû en wurdt ek wol as de sitroenrêchtangare (R. icteronotus) as in aparte soarte behannele. It is lykwols bekend dat dy soarte hybridisearret mei de nominaatfoarm út de Caucadellling yn Kolombia. 

Se wurde regelmjittich waarnommen en binne algemien op iepen plakken mei strûken, by boskrânen, tunen en plantaazjes oant in hichte fan 2000 m boppe seenivo.

Ferskillen ûndersoarten Undersoarte  Mantsje  Wyfke  Fersprieding flammigerus 120px  120px  Kolombia icteronotus  120px  120px   Panama, Kolombia, Ekwador en Perû
 Status 
De fjoerrêchtangare profitearret fan 'e houtkap en it ferdwinen fan bosk en oannommen wurdt dat de oantallen dêrom groeie. Dêrfandinne stiet de soarte op 'e Reade list fan 'e IUCN as net bedrige klassifisearre.

Kategory:Holsnaffeltangare
Kategory:Fûgelsoarte
Kategory:Lânseigen fauna yn Ekwador
Kategory:Lânseigen fauna yn Kolombia
Kategory:Lânseigen fauna yn Panama
Kategory:Lânseigen fauna yn Perû